Kanari

Kanari nyaéta genus ti kira-kira 75 spésiés tuwuhan tropis ti kulawarga Burseraceae. Asal tuwuhan ieu téh ti Afrika tropis, Asia kidul, Nigeria kidul, Madagaskar, Mauritius, India, Cina kidul, Indonésia, sarta Filipina. Jangkungna tuwuhan anu héjo terus sapanjang taun ieu bisa ngahontal 40-50 méter. Nurutkeun International Union for Conservation of Nature and Natural Resources (IUCN) spésiés Canarium kipella anu éndemis di Indonésia kaancam sirna.							

Pamangpaatan

Sawatara spésiés miboga siki anu bisa didahar, ogé dipikawanoh minangka kacang kanari. Canarium indicum sarta Canarium ovatum nyaéta jinis-jinis anu kawentar sikina di Indonésia sarta Filipina. Spésiés Canarium luzonicum kawentar alatan ngahasilkeun resin elemi.

Canarium odontophyllum kawentar ku buahna anu rasana jiga buah alpuket. Buahna bisa didahar sanggeus dikeueum dina cai haneut. Buah spésiés ieu ngandung protéin, karbohidrat, sarta lemak antukna cocog dijadikeun bahan kadaharan. Jinis ieu diwanohkeun ayana di Kalimantan nepi ka Australia. Buah tuwuhan ieu ogé mindeng jadi bahan kadaharan lemur di Madagaskar.

Spésiés petingan
Canarium albeum
Canarium bengalense
Canarium commune
Canarium decumanum
Canarium denticulatum
Canarium harveyi
Canarium indicum
Canarium kipella
Canarium luzonicum
Canarium madagascariense
Canarium manii
Canarium mehenbetheneCanarium muelleri
Canarium odontophyllum
Canarium ovatum
Canarium paniculatum
Canarium pimela
Canarium pseudosumatranum
Canarium schweinfurthii
Canarium strictum
Canarium tramdenum
Canarium zeylanicum

Tumbu ka luar
(en) International Plant Genetic Resources Institute: Pili Nut 
(en) Canarium pseudosumatranum factsheet
(en) Photo of Canarium ovatum foliage and nuts 
(en) Photo of Canarium albeum foliage 

Kategori:Burseraceae
Kategori:Bungbuahan